Իսկ այսօրվա ֆուտբոլում պետք է խմբային փուլը հնարավորինս լավ օգտագործել մկանների տաքացման համար: Ֆավորիտների համար խմբայինի 3 խաղերը պետք է ծառայեն որպես ֆիզիկական ու ֆունկցիոնալ նախավարժանք, որպեսզի նրանք խումբը հաղթահարելիս տեսականորեն պատրաստ լինեն լավ ֆուտբոլ խաղալու: Դրա մեջ մտնում է ֆուտբոլիստների համապատասխան մարզավիճակի հավաքումը, տվյալ կազմով տակտիկական վերջնական մտահղացումների փաթեթի կազմումը, առկա ներուժի բացահայտումը և ամենակարևորը՝ պաշարների ստեղծումն ու դասավորումը համապատասխան դարակներում, որը կարելի է հանել գործի դնել, երբ դա պետք լինի: Ասածիս վառ ապացույցն է Ֆրանսիայի ու Բրազիլիայի հավաքականների անցկացրած երկրորդ խաղակեսերը 1/8 եզրափակիչներում: Երբ նրանք հասկացան, որ ուղղակի դաշտում վազելով մրցակցին կոտրել չի լինի, սկսեցին ավելացնել, ու դրա համար գերջանքեր անհրաժեշտ չեղան: Որովհետև նրանք արդեն պատրաստ էին դրան: